Karelia-ammattikorkeakoulu

Karelia-ammattikorkeakoulu, englanniksi Karelia University of Applied Sciences, ja vuoteen 2013 saakka Pohjois-Karjalan ammattikorkeakoulu, on suomalainen Joensuussa toimiva ammattikorkeakoulu. Karelia-ammattikorkeakoulun toiminta alkoi väliaikaisella toimiluvalla vuonna 1992, ja vakinaisen toimiluvan ammattikorkeakoulu sai vuonna 1996 ensimmäisten suomalaisten ammattikorkeakoulujen joukossa. Karelian toimitilat sijaitsevat Joensuun Niinivaaralla kahdella kampuksella. Karelia Ammattikorkeakoulu Oy on Joensuun kaupungin omistama osakeyhtiö. Karelia tarjoaa ammattikorkeakoulututkintoon ja ylempään ammattikorkeakoulututkintoon johtavaa koulutusta sekä avoimen ammattikorkeakoulun opintoja. Lisäksi Karelia tuottaa täydennyskoulutusta ja asiantuntijapalveluita sekä osallistuu maakunnan kehittämiseen erilaisten tutkimus‐ ja kehittämishankkeiden kautta. Karelia on ollut vuodesta 2020 alkaen mukana eurooppalaisessa yliopistoverkostossa INVESTissä. Karelia- ammattikorkeakoulun opiskelijoiden yhteismäärä on noin 4 300 henkilöä, tutkintoja syntyy vuosittain noin 800, ja henkilökunnan määrä on noin 300 henkilötyövuotta. == Koulutustarjonta== Nämä koulutustarjontatiedot on poimittu Karelia-ammattikorkeakoulun verkkosivuston AMK-tutkinnot ja Ylemmät AMK-tutkinnot osioista kesäkuussa 2024. * Kauppa, hallinto ja oikeustieteet ** International Business - Tradenomi (BBA) ** Liiketalous - Tradenomi (AMK) ** Ylempien AMK-tutkintojen suuntautumisvaihtoehdot ja tutkintonimikkeet: *** Johtaminen ja liiketoimintaosaaminen - Tradenomi (Ylempi AMK) *Tietojen käsittely ja tietoliikenne **Tietojen käsittely - Tradenomi (AMK) * Palveluala ** Restonomi (AMK) * Taiteet ja kulttuuri ** Medianomi (AMK) * Maa- ja metsätalous ** Metsätalousinsinööri (AMK) * Terveys ja hyvinvointi ** Geronomi (AMK) ** Fysioterapeutti (AMK) ** Sairaanhoitaja (AMK) ** Terveydenhoitaja (AMK) ** Sosionomi (AMK) ** Ylempien AMK-tutkintojen suuntautumisvaihtoehdot ja tutkintonimikkeet: *** Sosiaali- ja terveysalan kehittäminen ja johtaminen: fysioterapeutti (ylempi AMK), sairaanhoitaja (ylempi AMK), sosionomi (ylempi AMK), terveydenhoitaja (ylempi AMK) tai Master of Health Care / Master of Social Services *** Ikäosaamisen kehittäminen ja johtaminen: fysioterapeutti (ylempi AMK), sairaanhoitaja (ylempi AMK), sosionomi (ylempi AMK), terveydenhoitaja (ylempi AMK), tai Master of Health Care / Master of Social Services * Tekniikka ** Information and Communication Technology - Insinööri (AMK), Bachelor of Engineering ** Industrial Management Insinööri (AMK), Bachelor of Engineering ** Konetekniikka – Insinööri (AMK) ** Rakennustekniikka – Insinööri (AMK) ** Talotekniikka – Insinööri (AMK) ** Energia- ja ympäristötekniikka – Insinööri (AMK) ** Ylempien AMK-tutkintojen suuntautumisvaihtoehdot ja tutkintonimikkeet: *** Teknologiaosaamisen johtaminen – Insinööri (ylempi AMK) *** Älykäs tuotanto – Insinööri (ylempi AMK) *** Sustainability Management, Master of Engineering * Karelia-amk:n tarjoamat avoimet ammattikorkeakouluopinnot ** Avoimen ammattikorkeakoulun opintoihin voi osallistua kuka tahansa pohjakoulutuksesta riippumatta. Avoimen AMK:n koulutustarjonta palvelee käytännössä kaikkia koulutusaloja ja tarjoaa myös polun kokonaisiin tutkintoihin. ==Kampukset== Ammattikorkeakoulu toimii kahdella kampuksella Niinivaaralla: Tikkarinteellä ja Wärtsilässä. ==Rehtorit== *Kasvatustieteen tohtori Pentti Maljojoki 1992-2006 * Valtiotieteen tohtori Vesa Saarikoski 2006–2011 * Filosofian tohtori Petri Raivo vuodesta 2012 alkaen == Opiskelijakunta ja -liikuntatoiminta == Opiskelijakunta POKA on Karelia-amk:n opiskelijoiden yhdistys, joka edustaa näitä ammattikorkeakoulun toimielimissä. Lisäksi POKA järjestää tuutoritoimintaa ja tarjoaa opiskelijoille vapaa-ajan ohjelmaa. Opiskelijakunnan lisäksi opiskelijat voivat liittyä koulutusalakohtaisiin opiskelijayhdistyksiin, joita ovat esimerkiksi aiemmin nimellä ”Wärtsilän Tekniikan Opiskelijat” tunnettu JoIO (Joensuun insinööriopiskelijat) ja Joensuun Tradenomiopiskelijoiden Kilta. Liikuntamahdollisuuksien järjestämiseen niin Itä-Suomen yliopiston Joensuun kampuksen kuin Karelia- ammattikorkeakoulunkin opiskelijoille sekä henkilöstölle on erikoistunut Sykettä-liikuntapalvelu, jota Joensuussa koordinoi Itä-Suomen yliopiston ylioppilaskunta. Viikko-ohjelmaan sisältyy ryhmäliikuntatunteja ja palloiluvuoroja. Toimintoihin osallistuminen edellyttää pääsääntöisesti Sykettä-liikuntatarran ostamista. == Laadunarviointi == Vuonna 2024 Karelia- ammattikorkeakoulu läpäisi hyväksytysti Kansallisen koulutuksen arviointikeskuksen toteuttaman auditoinnin. Karelia-ammattikorkeakoululle myönnettiin laatuleima, joka on voimassa kuusi vuotta. Karelia sai auditoinnissa kiitosta laatujärjestelmästään, jonka tuottamaa tietoa hyödynnetään monipuolisesti ammattikorkeakoulun johtamisessa. Auditointiryhmä piti Karelian vahvuuksina koulutusten suunnittelun ja TKI-toiminnan vahvaa yhteyttä ammattikorkeakoulun strategiaan ja alueelliseen kehittämiseen. Karelia-ammattikorkeakoulu läpäisi syksyllä 2018 Kansallisen koulutuksen arviointikeskuksen (Karvi) toteuttaman auditoinnin erinomaisin arvosanoin. Ammattikorkeakoulun laadunvarmistusjärjestelmän arvioitiin olevan kokonaisuudessaan edistyneellä tasolla. Karelialle kuudeksi vuodeksi myönnetty laatuleima oli osoitus siitä, että ammattikorkeakoulun laatujärjestelmä täyttää korkeakoulujen laadunhallinnan kansalliset kriteerit ja vastaa eurooppalaisia periaatteita ja suosituksia. == Lähteet == == Aiheesta muualla == * Karelia-ammattikorkeakoulu Luokka:Suomen ammattikorkeakoulut Luokka: Joensuun oppilaitokset